Ludovic Orban a dat petrecere în Parlament de ziua lui. Mai mulți participanți, surprinși fără mască.
A fost petrecere în Parlament de ziua lui Ludovic Orban. Mai mulți participanți au fost surprinși fără mască. Este a doua oară când la petrecerea lui Ludovic Orban participă persoane fără mască, prima dată fiind anul trecut.
A fost petrecere, marți, în Salonul Spaniol, din Parlament, de ziua președintelui Camerei Deputaților, Ludovic Orban, iar mai mulți participanți au fost surprinși fără mască, deși este obligatorie în spații închise. Și anul trecut, mai mulți liberali au fost surprinși fără mască la ziua lui Orban.Marți a fost ziua președintelui Camerei Deputaților, Ludovic Orban, care a împlinit 58 de ani.Zeci de colegi ai lui Orban au participat la aniversare, în Salonul Spaniol, fără să poarte mască, potrivit unor imagini video făcute publice de Antena 3.Întrebat despre această situație, premierul Florin Cîțu a spus că nu a văzut imaginile cu persoanele fără mască, de la petrecerea lui Orban."Nu am văzut. Vă dați seama că nu pot să comentez, dumneavoastră nu știu ce imagini aveți", a spus premierul.Întrebat, în continuare, dacă a fost invitat la ziua lui Orban, Cîțu a spus că el a fost la ședința coaliției.Este a doua oară când la petrecerea lui Ludovic Orban participă persoane fără mască, prima dată fiind anul trecut. Atunci era premier, iar în cabinetul său erau miniștrii Raluca Turcan, Bogdan Aurescu, Virgil Popescu și Lucian Bode. Toți au fost amendați pentru că nu au respectat măsurile impuse în pandemie.